
				Skrotnisse 

				Min samler-CV

				Den sosiale gevinsten

				Du kan samle på alt!

				SKROTNISSE

				Jeg kaller meg selv for en skrotnisse. Kanskje på en litt ironisk måte, for jeg mener jo selv at jeg ikke samler på skrot. Men jeg liker å se meg selv som en tøysete nissefigur som sitter i hytta si med masse ting han har plukka med seg langs veien. Sånn som Askeladden. Jeg kan se meg selv i ham. Jeg hadde lett plukka med meg mye av det samme som han gjorde. En dævv skjære langs veien? Seff. Rett oppi påsan med den. Kjekt å ha, som Øystein Sunde så fint synger. 

				Jeg bare digger å samle på ting.

				«We are living in a material world, and I am a material girl», synger Madonna. 

				Jeg elsker den låta.

				Jeg er vel ganske materialistisk. Ikke fordi jeg digger overforbruk. Jeg er ikke opptatt av statussymboler heller. Men jeg synes det er van-skelig å se verdien i penger på konto. Jeg vil heller ha fysiske ting jeg kan ta på og se på. Morsomme ting. Historiske ting. Unike ting. Ting som matcher personligheten min.

				Jeg vokste opp på nittitallet og minnes det som en tid med sterke farger, musikk, bøker og blader. Populærkulturen var fortsatt eksperi-mentell, subkulturer vokste frem i fred for å bli overeksponert og main-stream. Det var så mye mer særpreg. Ting var snålt og rart. Det var gøy å komme hjem til folk. 

				Det synes jeg ikke lenger. 

				Velstand, fredstid og en overdose med sosiale medier har gjort oss så innmari like. Alle handler alt det samme i de samme butikkene for at det skal se likt ut som hos alle de andre. Tryggest sånn. Jeg kaller det for kjøpesenterkultur. Kjøpesentre er flislagte korridorer uten vinduer. Det er nøyaktig de samme butikkene, samme hvor i landet man befinner seg. Ikke mye der som er overlatt til fantasien. Og det er ganske synd, synes jeg. Det er vanskelig å være kreativ når alt er likt overalt. De fleste har vel opplevd å rote seg inn på et kjøpesenter lille julaften for å stress-handle julegaver. Det er faktisk verdens verste opplevelse. Det er mitt personlige helvete.

				Man ender opp med å kjøpe stygge pysjer, vonde lakrissjokolader og skjøteledninger til folk man egentlig er glad i. Ganske stusselig. Lille julaften burde heller være den nasjonale loppisdagen. Og kjøpesentrene burde vært stengt etter lov. Den nasjonale dagen for gjenbruk, loppiser og bakgårdssalg. Det hadde vært gøy!

				Noen kaller dette generiske og beige for minimalisme – som om det er den gode ekvivalenten til den onde materialismen. Forsvarsmeka-nisme, tenker jeg. Minimalisme er bare en dårlig unnskyldning for å ha ryddet seg inn i et kjedelig, firkantet og beige liv. «Her har inspi-rasjonen pakket snippesken for lengst», tenker jeg stille for meg selv mens jeg smiler kleint og later som jeg er imponert over de store, tomme veggflatene.

				Jeg er kanskje en skrotnisse, men folk uten ting er kjedelige. Et minimalistisk, beige hjem er kjedelig, og jeg vil ikke være der. Ingen ting å se på. Ingen ting å snakke om. Ingenting som bryter isen eller inspirerer til samtaler.

				Jeg forbinder minimalistiske hjem med pinlig stillhet.

				Jeg har forsøkt å føye meg etter forventningene og prøvd å følge tren-dene. Men det er ikke noe for meg. Ikke nå lenger. Jeg vil designe livet mitt og omgivelsene mine på en måte som inspirerer meg. Jeg vil dra i bruktbutikker og kjøpe ting jeg ikke aner hva er. Jeg vil gå i fete vintage-jakker med attituden til ei barnehagejente i rosa prinsessekjole! 

				Kanskje klarer jeg å inspirere noen av dere som leser dette. Det hadde vært fett. Da kan vi samarbeide om å gjøre variasjon populært igjen! Sånn som på nittitallet. Gjøre det gøy å besøke folk. Slå et slag mot den triste minimalismen og den pinlige stillheten. 

				Alt starter med å finne en interesse. Noe å samle på.

				MIN SAMLER-CV

				Jeg har samla på ting så lenge jeg kan huske. 

				Her er noen av dem.

				POGS

				Pogs er små pletter av papp med kule tegninger og illustrasjoner som var megapopulære i skolegården på midten av nittitallet. I tillegg til pogs måtte man ha slammers. Slammers lignet på pogs i form, men var støpt i tyngre materiale. Man kunne spille mot hverandre ved å pælme slammerne på et tårn med pogs, og så vinner man motstandernes pogs hvis de lander på huet.

				Jeg var ikke så opptatt av spillet, men ville ha flest mulige pogs fordi jeg digget motivene. Ofte fargerike og glinsende hodeskaller og 8-ball eller noe sånt. Jeg lagde til og med mine egne pogs med papp, saks og tusj. Motivene inspirerte meg. Det er ikke veldig rart at jeg noen år senere fikk interesse for både graffiti og tatoveringer.

				Jeg har samlingen min fremdeles. Jeg vet ikke helt hva jeg skal gjøre med den, men jeg er knyttet til poggene mine. Kan ikke kvitte meg med dem.

				SNEGLER OG BILLER

				På barneskolen samla jeg på insekter sammen med Kim André fra klas-sen. Det var kult, det også. Vi flippet steiner i skogen bak skolen og plukka opp det vi fant. Jeg hadde masse krukker med kryp på rommet mitt. Jeg spikret pustehull i lokket og danderte innsiden av glassene med mose og kvister så det skulle bli hjemmekoselig for de små krabatene.

				Kim André var vel den som endte med å ta denne interessen videre. Han har samla store mengder med reptiler, taranteller og amfibier.

				Jeg har også noen slanger og øgler i samlingen min, men de er dævve og ligger på sprit.

				TEGNESERIER

				Jeg samla på blader også. Først var det tegneserier. Donald, så klart, og Asterix og Lucky Luke. Og Larsons gale verden! Det var favoritten min.

				Og Bamse. Det var litt flaut siden Bamse kanskje var mest for de minste barna, men han var jo verdens sterkeste bjørn, og akkurat det appellerte til meg. Litt honning i nebbet på lille Bamse, så blir han helt sjukt sterk. Og per dags dato har jeg ennå et ønske om at jeg hadde en mat- og soveklokke, sånn som Skallmann har.

				MUSIKK OG FILM

				Å samle på musikk og film på kassett, CD, VHS og DVD markerte over-gangen min fra barn til ungdom. Jeg fjernet lekene fra rommet mitt, hengte opp plakater fra TOPP-bladene og fikk meg en furuhylle med VHS og DVD. Jeg hadde TV med innebygd videospiller og sånn jalla CD-spiller som man kunne putte fem CD-er i samtidig. Skikkelig ung-domsrom. 

				For meg har musikk og film vært en viktig sti for å finne meg selv i det kulturelle landskapet – for ikke å snakke om all den inspirasjo-nen og inputen jeg fikk. I dag er det et digitalt overkonsum. Da jeg var kid, kunne jeg høre på samme CD på repeat i fire timer mens jeg leste tekstene og så på bildene i coveret. I dag kan man trylle vekk fire timer på en vilkårlig app uten å huske én ting av det man har sett eller gjort etterpå. Fire timer, borte for alltid. Minnene av å sitte på gulvet på gut-terommet mens jeg hørte på CD-ene mine, dem glemmer jeg aldri. De er brent inn i hodet, og jeg har minner til hver eneste låt fra tiden der musikk fortsatt var fysisk. Sosiale medier stjeler ikke bare tid, de stjeler fremtidens minner også. Kanskje er det derfor jeg har begynt å samle på CD-er igjen.

				Jeg samler på bøker og blader også. Sluttet aldri med det.

			

		

		
			
				Jeg ble veldig inspirert av motivene og lagde til og med mine egne pogs av papp – som jeg tegnet på.

				Under: Jeg var stor fan av E-Type, og fikk CD-en min signert da den svenske eurodance-kongen spilte på Rockefeller, sommeren 1999.

				GRAFFITIALBUMENE MINE

				På samme tid som barnerommet ble til et ungdomsrom, fikk jeg øynene opp for graffiti og tagging. Det var noe med det mystiske og rebelske uttrykket som traff meg. Det var kodespråk, signaturer som poppet opp på flere forskjellige steder, og fargerike piecer som ble til i ly av natten. 

				Jeg begynte å sykle rundt for å ta bilder av graffiti. Det var en ordent-lig skattejakt, det! Jeg fant ut at det ofte var graffiti i underganger, på togstasjoner og alle steder som var synlige fra toget. Og langs motor-veien. De kuleste piecene var ofte litt mer bortgjemt. Baksiden av svøm-mehallen, vanntanken og Maxbo, for eksempel. Der hadde vel taggerne litt bedre tid uten å bli sett.

				Etter hvert ble pappa med på turene. Han så nok en åpning for litt kvalitetstid med tenåringssønnen sin, og sammen kjørte vi rundt hele Østlandet for å lete etter fargerik graffiti. I bilen hørte vi på kassetter jeg hadde laget ved å spille over favorittlåtene mine fra den der jalla CD-spilleren min.

				Bildene vi tok, ble fremkalt og satt i album. Jeg samla på graffiti, rett og slett.

				Så begynte det jo å rykke litt i min egen taggefinger også. Da skulle disse albumene bli til stor inspirasjon. Dette var før man kunne søke opp hva som helst på internett og sosiale medier, og da var det rått å ha tilgang til en så stor inspirasjonsbank.

				Albumene har jeg fremdeles stående i bokhylla. I tillegg har jeg opp-arbeidet en stor samling med graffitiblader, bøker og filmer. Jeg ser på det som dokumentasjon av en subkultur som har vært hatet, motarbei-det og sensurert i flere tiår. Jeg mener at dette har en kulturhistorisk verdi som bør vernes om. Hvis ikke samlere tar vare på det, risikerer man at det forsvinner for alltid. 

				Jeg håper Riksarkivet er klar over dette og prioriterer innsanking av materiale fra de forskjellige undergrunnsmiljøene. Ikke bare graffiti-miljøet. Graffitiblader, demoplater og musikkfanziner, skatefilmer ... Om de er elsket eller hatet, så er disse tingene viktige hvis man skal kunne forstå hva ungdommer oppigjennom har holdt på med, og hvor-dan forskjellige kulturer og miljøer har utviklet seg her til lands.

			

		

		
			
				Jeg har titalls album fulle av graffitibilder fra slutten av 90-tallet og starten av 2000-tallet. Hundrevis med fremkalte bilder.

				ADIDAS-JAKKER

				Med graffitiinteressen ble jeg introdusert for det som nærmest var en uniform for writere. Man skulle være skinna, og så måtte man ha jeans – regular, ikke baggy. Levi’s 501 var kult. Eller Diesel!

				Og så måtte man ikke finne på å sagge, selv om sagging var veldig populært. Mange på skolen min sagget, men ikke jeg. Jeg ville ikke gjøre sånn som dem. Når de sagget, så gæsset jeg heller litt isteden. Dessuten var det jo praktisk å ha buksa godt opp i ræva, sånn at man alltid var klar til å løpe fra snuten. Så måtte man ha Adidas Superstar-sko. Helst hvite med svarte striper. Svarte med hvite striper var okay, det også. Og viktigst av alt: Adidas-jakke. Sånn treningsjakke med tre striper og logo på brystet.

				Ingenting var kulere enn det.

				Jeg fant ut at de solgte sånne jakker i en sportsbutikk i Sverige. Da ble det fort én sånn jakke for hver harrytur over grensa. Det ble til en bra liten samling med Adidas-jakker.

				Jeg hadde noen lignende jakker fra andre merker også, Fred Perry blant annet. Men jeg likte hvordan Adidas-stripene matchet hverandre når de hang på rekke og rad på knaggene i gangen.

				Jeg hadde jakkene til jeg var godt uti tjueåra, men solgte dem fordi de var blitt for små for meg. Jeg tok vare på én, den første jeg kjøpte. Jeg bruker den når jeg maler graffiti.

				Og jeg sluttet ikke å samle på jakker. Jeg vil heller si at jeg utviklet interessen. I dag har jeg en veldig stor jakkesamling! Og jeg gæsser fortsatt.

				REISER OG OPPLEVELSER

				Jeg har aldri hatt et ønske om å reise verden rundt, men jeg liker å samle på spesifikke mål – litt som pilegrimsreiser. For eksempel samler jeg på stavkirker, kystfort fra andre verdenskrig og lokasjoner fra film og TV. 

				Jeg har samla på konsertopplevelser. Målet har vært å få se alle favo-rittartistene mine på en scene. Bilder og billetter blir til fysiske minner i fotoalbum og roteskuffen.

			

		

		
			
				Undergrunns-pressa samlet den beste graf-fitien fra de største byene i blader og på film, som ble spredt via små spray-boksbutikker og skatesjapper i hele Europa. Jeg har samlet det meste av skandi-naviske blader og filmer.

				ANTIKVITETER OG SNURREPIPERIER

				Jeg elsker bruktbutikker og har fått full overtenning for antikviteter, kuriositeter og ikke minst snurrepiperier – spesielt etter at jeg flyttet for meg selv til den rareste leiligheten i hele Oslo. Der fikk jeg også satt samlerinteressen i en kontekst, der selve innredningen skulle bli en ny hobby. Å samle på kule gjenstander og så prøve å sette dem sammen til et kult og personlig interiør.

				Men hva er snurrepiperier, lurer du kanskje på? Jeg vet ikke helt selv engang. Kanskje det er det jeg forsøker å finne ut av.

				TATOVERINGER

				Jeg samler på tatoveringer og alt som har med tattoo å gjøre. Det har vært en definerende del av livet mitt, har hjulpet meg med å ta eierskap til personligheten min og ikke minst utvikle meg kreativt.

				GATEWAY DRUG

				Alt dette jeg har vært opptatt av å ta vare på, har bidratt til å gjøre meg til en ekte skrotnisse: en som elsker å samle på ting. Ting som ikke alle andre har, eller gjør, eller forstår. Ting som har formet meg, og som fortsetter å forme meg hver eneste dag. Ting som gjør at jeg aldri kjeder meg. Og jeg vet at det gjelder flere samlere. I arbeidet med denne boka har jeg snakket med masse forskjellige skrotnisser, og det er ingen av dem som kjeder seg heller. 

				Vi liker det som er rart og annerledes. Vi liker å ha massevis av inn-trykk rundt oss. Farger, kultur og kunst. Minner og nostalgi. Vakre ting. Stygge ting. Historiske ting. Det finnes ingen grenser. 

				Jeg liker ikke å begrense meg til én sjanger.

				Kanskje klarer jeg å inspirere deg til å komme igang med din egen samling. Bli en del av det lystige fellesskapet. Litt mindre kjøpesenter. Litt mer plingplong.

				Foto: Christoffer Bodding Krook, @krookstagram

				DEN SOSIALE GEVINSTEN

				Uansett hva man samler på, møter man noen som samler på det samme. Mange synes nok at interessene mine er smale og snodige, men faktum er at for hvert eneste kaninhull jeg har rota meg ned i, finnes det alltid et lite miljø der med folk som interesserer seg for det samme som meg. Da er det ikke uvanlig at man blir kjent og får nye venner og kontakter man kan dele interessen med, enten det er på nett eller om man møtes fysisk.

				For eksempel finnes det massevis av dedikerte jakkesamlere, og jeg har fått flere gode kompiser på grunn av den felles interessen vi har for ytterplagg. Det er en artig miks av folk, i alle aldre. For noen år siden arrangerte vi julebord sammen. Rundt bordet satt det en rapper, en kon-torist, en elektriker, en lærer, et par fotball-ultras og en PST-ansatt. Og meg, da – en slags blanding av graffitikunstner og influenser. Det var dritkoselig, og ingen så fetere ut enn oss på byen den kvelden. Syntes vi selv, da. Alle andre må ha tenkt at det var karneval eller utdrikningslag eller noe sånt.

				Jeg er overbevist om at datingappenes største fiende er at folk enga-sjerer seg i fysiske og ekte ting. At folk får hobbyer og interesser og fak-tisk gjør ting og møter hverandre ute i den virkelige verden istedenfor å sitte i sofaen og skrolle og sveipe – og når man først får match, har man ingenting å snakke om. Grøss.

				Jeg synes det er kjedelig å sitte stille og drikke øl på en pub eller i en sofa. Ikke er jeg interessert i fancy restauranter heller. Og jeg driter i sport. Allikevel har jeg en stor omgangskrets. Jeg kjenner stort sett folk overalt. For meg har alle de smale og snodige dillene mine vært helt essensielt for mitt sosiale liv. Og sikkert litt (les: mye) for min mentale helse også. Det er jo nettopp derfor jeg ønsker å dele dette. Jeg tror veldig mange kan finne veldig mye mening i å bli litt mer nerdete. Få hyper-fokus på noe sært og snålt. Møte likesinnede. Få venner gjennom felles interesser. Kanskje en partner også.

			

		

		
			
				Det blusses på byen når jakke-gjengen samles til julebord! Et unikt skue. En helt merkelig gjeng kledd i enda merkeli-gere klær. Det er sjelden at en gruppe med såpass forskjel-lige individer møtes, tror jeg. Unntaket må være sivile billettkontrol-lører.

				Vil du bli med meg hjem og se på frimerkesamlingen min? 

				Hvis du faktisk har en fet frimerkesamling, er jeg helt sikker på at det er noe mange faktisk ville blitt med deg hjem for å se på. Jeg ville i hvert fall blitt skuffet hvis jeg ble invitert med hjem til noen for å se en kul frimerkesamling, og så viser det seg at dama har løyet om det og egent-lig bare var interessert i å ligge med meg. ÆRLIG TALT, HVEM GJØR SÅNT!?

				Grunnlaget for gode relasjoner burde jo være forankret i felles sær-egenheter og interesser. Brannfakkel: Vær et interessant menneske! Da vil de andre greiene komme, de også! Det er helt garantert. Det er jo flott at du er grei og snill, men det hjelper ikke så mye på det sosiale om per-sonligheten din er helt flat. Derfor bør du være litt nerd også.

				Og ja, jeg har en liten frimerkesamling også. Jeg arvet to album fulle av flotte frimerker av den tyske grandonkelen min Norbert. Så jeg er ikke noen luremus. Hvis jeg spør om du vil se frimerkene mine, så får du se frimerker!

				DU KAN SAMLE PÅ ALT!

				Frimerker, mynter, kunst og vin. Gamle leker og Pokémon-kort. Sko og jakker. Minner og reiser. Kuriositeter, rituelle masker og utstoppede dyr. Skremmende effekter, krigseffekter. Tegne-serier, antikvariske bøker og musikk på vinyl og CD.

				Det finnes ingen grenser for hva man kan samle på. For meg er det ikke mengden som avgjør om en samling er god, men tanken bak. Hvorfor måtte du ha akkurat den tingen? Fortell meg, det er sånne ting det er gøy å snakke om!

				Gotta catch’em all!

				Når jeg blir hekta på noe nytt, blir jeg alltid sånn at jeg må ha alt innen-for temaet, som om det er et spill man skal runde. Samme hva det er, vil jeg ha alt. Alle tingene. Da jeg samla på DVD-er, var målet mitt å dekke alle veggene i leiligheten min med filmer. Jeg så ikke veldig mye på film engang, jeg bare likte å ha masse av det. Det føler jeg beskriver mentaliteten min bra.

				Jeg hadde en periode der jeg samla på blå vaser også. Det så ut som jeg dreiv utsalg av blå vaser hjemme; kåken var full av dem. Så bytta jeg ut interessen for vaser med porselensdyr. Bikkjer, tigre og ørner. Det var helt Ace Ventura-stemning hjemme hos meg.

				Men etter som samlerinteressen min har vokst, så har jeg skjønt at jeg ikke kan ha alt. Jeg synes det er kulere med variasjon, enn at det skal se ut som jeg driver butikk på kjøkkenet eller har en dyrepark i stua. Nå prøver jeg å balansere sånn at jeg har mange forskjellige små og kom-pakte, men solide samlinger. Det er gøyere å ha mange knagger, ikke bare én eller to. Jeg kan ha hundre knagger, og så variere mellom dem. Jeg samler på knagger, jeg!

			

		

		
			
				Jeg poserer med fangsten etter en real bruktrunde, som du kan lese om lenger ut i boka.

				Foto: Christine Krieg, @christinekrieg

				Foto: Eivind André Bjørnø

				Ikke bli en hoarder!

				Det er viktig å ikke bli en sånn som samler ukritisk på hva som helst. Selg de tingene som ikke passer inn. Bokstavelig talt – selg det du rent fysisk ikke har plass til. Få det ut på Finn. I tillegg må du huske å kaste søpla di, pante flasker jevnlig, støvsuge og bruke børste i dass. Bevis for alle de beige vennene dine at du har livet på stell, selv om du har kåken full av rare ting de ikke skjønner noe av!

				JAKTEN

				Det er jakten som gjør det gøy å samle. Det gjør meg ekstra stolt av alle tingene jeg har samla. Mye av det er sjeldne gjenstander som jeg har fått eller bytta til meg. Det er ting jeg har brukt masse tid på. 

				Det er ikke like moro om det ikke krever en innsats. 

				– The chase is better than the catch. H.P. Baxxter

				Å jakte på gode priser er helt essensielt for å oppnå en fet samling. Har man nok penger, kan man jo kjøpe alt man ønsker seg uansett. Det er jo ikke noe kult. Derfor blir jeg aldri imponert når avisene skriver om «klokkesamlinga til Haaland» eller andre slike oppslag om dritrike folk som kjøper seg fete samlinger – uten at de nødvendigvis har en ekte interesse for tingene.

				Jeg synes det er mer imponerende med klokkesamlinga til kompisen min Pål. Han har ikke råd til å kjøpe masse dyre klokker. Istedenfor elsker han å lese om klokker, lære seg alt mulig om klokker, og han har kjøpt flere kule klokker fra rimeligere merker som han har brukt masse tid på å jakte ned. 

				Det er mye kulere enn å kjøpe seg masse statussymboler for å få samler-kred uten å være engasjert i de faktiske tingene man handler. 

				Motivasjonen må komme innenfra! Jeg liker ekte nerder. Ikke folk som bare later som. Dyrk din indre nerd, bridder!

			

		

		
			
				Jeg prøver å se potensialet i alt. Kan en gammel kjøp-mannsvekt være et fint pynteobjekt på kjøkkenet? Kan det være kult å ha et gammelt trekk-spill stående i et hjørne til pynt? Kanskje det er en artig ting å dra frem på fest! Jeg vet ofte ikke hva jeg jakter på – før jeg plut-selig har det foran meg.

				PORNO

				Og sånn apropos blader med nakne damer ... På Ekeberg-markedet for noen år siden var det en kar som solgte haugevis med gamle porno-blader. Jeg kan ikke huske å ha sett slike blader siden jeg var fjortis. De forsvant vel samtidig som bredbåndet kom.

				Jeg husker mystikken og spenningen med de forbudte bladene på den øverste hylla. Om noen fikk tak i et eksemplar, var det nærmest hellig. Hellig papir. Litt nasty når to hellige sider hang sammen i hver-andre. Kan det kalles for patina, mon tro?

				To kompiser og jeg fant en hel bunke med gamle pornoblader i en gammel låve en gang. Da var vi kanskje 14. Vi fniste usikkert mens vi bladde oss gjennom pupper og pikker, men det var ingen av oss som insisterte på å ta med bladene hjem. Så tøffe var vi ikke. I stedet la vi alle bladene i en pappeske. Esken plasserte vi midt på togsporet uten-for Asker stasjon, og så gjemte vi oss i noen busker et stykke unna da lokaltoget suste tvers gjennom esken og fylte hele himmelen med glossy papirporno.

				Hadde vi spart på bladene, ville de kanskje vært verdt en pen sum i dag? Ikke vet jeg. Men jeg kjøpte noen blader av han fyren på Eke-berg. Når jeg har venner på besøk, har vi høytlesning fra novellene, for eksempel. Det er god vorspiel-lektyre.

				Etter at internett og sosiale medier tok over, har til og med porno blitt mainstream-kultur og tilgjengelig overalt, hele tiden. Jeg som er stor fan av subkulturer, ser at den gamle, quirky pornokulturen med hårete menn med bart, østeuropeiske puppedamer som later som de kommer fra Østfold, og reklamer for å bestille dildoer med postordre ... vel, den var jo i aller høyeste grad en egen subkultur. Og nå er den nok borte for alltid.

				Men det finnes faktisk et eget samlermiljø for gammel porno. På Finn kjøpes og selges blader som ble utgitt helt tilbake på 50-tallet. Piff, Raff, Quick, Kavalkad og Pin Up. Det er mye svenske greier som står høyt blant samlerne, men også norske blader som Cocktail, Aktuell Rapport og Lek.

